作者:溫庭筠
標題:酒泉子
內容:花映柳條，閑向綠萍池上。憑欄幹，窺細浪，雨蕭蕭。近來音信兩疏索，洞房空寂寞。掩銀屏，垂翠箔，度春宵。日映紗窗，金鴨小屏山碧。故鄉春，煙靄隔，背蘭釭。宿妝惆悵倚高閣，千里雲影薄。草初齊，花又落，燕雙飛。楚女不歸，樓枕小河春水。月孤明，風又起，杏花稀。玉釵斜篸雲鬟重，裙上金縷鳳。八行書，千里夢，雁南飛。羅帶惹香，猶系別時紅豆。淚痕新，金縷舊，斷離腸。一雙嬌燕語雕樑，還是去年時節。綠楊濃，芳草歇，